**Ո Ր Ո Շ ՈՒ Մ**

ԿԱՏԱՐՈՂԱԿԱՆ ՎԱՐՈՒՅԹԸ ԿԱՍԵՑՆԵԼՈՒ ՄԱՍԻՆ

08.11.2016թ. ք.Երևան

ՀՀ ԱՆ Դատական ակտերի հարկադիր կատարումն ապահովող ծառայության Երևան քաղաքի Աջափնյակ և Դավթաշեն բաժնի ավագ հարկադիր կատարող, արդարադատության ավագ լեյտենանտ Սուրեն Հովհաննիսյանս, ուսումնասիրելով 07.11.2016թ-ին վերսկսված թիվ 00060144 կատարողական վարույթի նյութերը.

**Պ Ա Ր Զ Ե Ց Ի**

ՀՀ Երևան քաղաքի Կենտրոն և Նորք-Մարաշ վարչական շրջանների ընդհանուր իրավասության դատարանի կողմից 08.09.2012թ. տրված թիվ ԵԿԴ/1592/02/11 կատարողական թերթի համաձայն պետք է՝ հայցագնի՝ 15,378,750 ՀՀ դրամի և 42,000 ԱՄՆ դոլարին համարժեք ՀՀ դրամի չափով արգելանք դնել Հրաչյա Բադալյանին պատկանող գույքի կամ դրամական միջոցների վրա:

28.10.2011 թ, կատարողական վարույթը ավարտվել է։

07.09.2012թ պահանջատերը ՀՀ ԱՆ ԴԱՀԿ ծառայություն է ներկայացրել նույն դատարանի կողմից 30,08,2012թ տրված թիվ ԵԿԴ/1592/02/11 կատարողական թերթը համաձայն որի պետք է Հրաչյա Բադալյանից հօգուտ Ֆրունզիկ Մուշեղյանի բռնագանձել 15,378,750 ՀՀ դրամ և 42,000 ԱՄՆ դոլարին համարժեք ՀՀ դրամ, որպես կատարողական գործողությունների կատարման ծախս։

Կատարողական գործողությունների ընթացքում արգելանք է դրվել պարտապան Հրաչյա Բադալյանի անվամբ գրանցված <ԱԳՐՈԱՐԴՏԱՐԱ> ԲԲԸ ընկերության թվով 12,602 հատ բաժնետոմսերի, Դավթաշեն 4 թաղ, 5 շ, 22 բնակարանի և սահմանափակում է կիրառվել ՎԱԶ 2103 մակնիշի 65ԼԼ621 պ/հ ավտոմեքենայի վրա։

Միաժամանակ պարզվել է որ պարտապան Հրաչյա Բադալյանի կինն է հանդիսանում Արևիկ Մնացականի Բունիաթյանը /հիմք ամուսնության վկայական ԱԲ098468/։

Պահանջատիրոջն է առաջարկվել ՀՀ քաղ օր–ի 201 հոդվածի համաձայն դիմել գույքի գտնվելու վայրի ընդհանուր իրավասության դատարան պարտապանի բաժնեմասը առանձնացնելու և դրա վրա բռնագանձում տարածելու պահանջով։

13.10.2016թ-ին պահանջատիրոջ ներկայացուցիչը դիմումով կրկին անգամ կատարման է ներկայացրել թիվ ԵԿԴ/1592/02/11 կատարողական թերթը:

Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապան Հրաչյա Բադալյանի գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելիի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով.

Ո Ր Ո Շ Ե Ց Ի

Կասեցնել 07.11.2016թ-ին վերսկսված թիվ 00060144 կատարողական վարույթը 60-օրյա ժամկետով.

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել www.azdarar.am ինտերնետային կայքում.

Որոշման պատճեն ուղարկել կողմերին։

Որոշումը կարող է բողոքարկվել ՀՀ վարչական դատարան կամ վերադասության կարգով՝ որոշումը ստանալու օրվանից 10 օրվա ընթացքում։

Ավագ հարկադիր կատարող Բ․Գրիգորյան